Diari Oficial de la Generalitat Valenciana


Sumari del DOGV 6078, del 13-08-2009 (2009/8397)

RESOLUCIÓ de 16 d'abril de 2009, del conseller d'Economia, Hisenda i Ocupació i vicepresident segon del Consell per la qual s'autoritza la incorporació parcial de romanent de tresoreria 2008 al pressupost 2009, per a finançar la incorporació de romanents de crèdit per import de cinquanta-cinc milions vuit-cents divuit mil cinc-cents noranta-set euros amb un cèntim d'euro (47.925.981,01 €). Expedient núm. 31532/09.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6078

Data del DOGV
:   13-08-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/8397


Data del document
:   16-04-2009

Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 16 d'abril de 2009, del conseller d'Economia, Hisenda i Ocupació i vicepresident segon del Consell per la qual s'autoritza la incorporació parcial de romanent de tresoreria 2008 al pressupost 2009, per a finançar la incorporació de romanents de crèdit per import de cinquanta-cinc milions vuit-cents divuit mil cinc-cents noranta-set euros amb un cèntim d'euro (44.081.340,01 €). Expedient núm. 31098/09. [2009/8397]  
La Llei 15/2007, de 27 de desembre de Pressupostos de la Generalitat per la qual es va aprovar el Pressupost del SERVEF per a l'exercici 2008, incloïa en l'annex de Transferències i Subvencions la línia de subvenció X4437 per a finançar els gastos derivats d'operacions corrents, amb una dotació inicial de 787.032.133 euros i la línia X4438 per a finançar les operacions de capital amb una dotació inicial de 04.663.577 euros. A través d'estes línies es duen a terme, entre altres, actuacions cofinançades per fons de la Unió Europea: FEDER, en el marc del POCV 2006-2007, i FSE en el marc del POCV 2006-2007 i en el POCV 2007-2013, ja que és la Generalitat responsable de la seua gestió.  
El pressupost de SERVEF es financia, a més, amb els fons que, anualment, distribuïx l'INEM-Servici Públic d'Ocupació Estatal (SPEE) entre les comunitats autònomes amb competències transferides en l'àmbit laboral, i en concret per les ordres següents: per l'Ordre TAS/1157/2008, de 10 d'abril (BOE núm. 100) es van assignar a la Comunitat Valenciana 519.310.100,00 euros, i per l'Ordre TIN/1940/2008 de 4 de juliol (BOE. Núm. 162) se'ls concedix 5.482.973,50 euros, per a finançar el cost imputable a l'exercici 2008 del Pla extraordinari d'orientació, formació professional i inserció laboral.  
En les dos ordres es va establir, a més, que en aplicació d'allò disposat en l'art. 86 de la Llei 47/2003, General Pressupostària, «els romanents de fons no compresos resultants en finalitzar cada exercici, que es troben en poder de les comunitats autònomes, continuaran mantenint la destinació específica per al qual van ser transferits i s'utilitzaran en l'exercici següent com a situació de tresoreria en l'origen com a romanents que seran descomptats de la quantitat que corresponga transferir a cada comunitat autònoma»   
Una vegada finalitzat l'exercici 2008 s'ha comprovat que determinats expedients derivats de la gestió de programes amb fons finalistes (FSE, INEM) han quedat en fase de compromís, per la qual cosa el secretari autonòmic d'Ocupació i director general del SERVEF proposa la seua incorporació al Pressupost de 2009 per a finalitzar la seua gestió i retre posteriorment l'oportuna justificació dels fons rebuts.  
Vista la proposta del secretari autonòmic d'Ocupació i director general del SERVEF, els informes favorables de la Direcció General d'Economia-Servici del Fons Social Europeu de data 24 de març de 2009 i de la Intervenció Delegada en el SERVEF de data 26 de març i tenint en compte l'informe del director general de Pressupostos i Gastos de data 14 d'abril de 2009 en què considera oportú i viable només la incorporació dels romanents de crèdit en les línies /projectes i per les quantitats que figuren en l'annex.   
En aplicació d'allò disposat en l'article 30 de la Llei d'Hisenda Pública de la Generalitat Valenciana; en els articles 17 i 19 de la Llei 17/2009, de 29 de desembre, de Pressupostos de la Generalitat per a l'exercici 2009 i en el Decret 41/2001, de 27 de febrer, del Govern Valencià, pel qual s'aprova el Reglament d'Organització i del Règim Jurídic del SERVEF, resolc:  
Primer  
Autoritzar la incorporació a l'estat de gastos del Pressupost 2009, els romanents de crèdits compromesos al tancament de l'exercici 2008, per un import 71.239.918,01 euros, segons detall que es recull en el quadre annex.  
Segon  
Dotar per import de 12.415.520,01 euros, l'aplicació pressupostària 0969.2.9.50.38.9353.09546 Romanent de Tresoreria per a incorporació de romanents.   
València, 16 d'abril de 2009.- El conseller d'Economia, Hisenda i Ocupació i vicepresident segon del Consell: Gerardo Camps Devesa.  
ANNEX  
  
Exp. Modificación: 31.005/09  
ANEXO  
